# data[].attributes.body
Az első virtuális valóság óránk izgalmas volt. A tanárnő által mutatott videó egy kis vitát kavart, mivel óvodások tablet használatáról volt szó.
A virtuális eszközök használatáról óvodában, jócskán megoszlanak a vélemények. Úgy gondolom a gyakorló pedagógusok közül jellemzőbbek azok, akik szeretik elkerülni a legújabb technikai újítások bevezetését a csoportba.
Én óvodapedagógusként szoktam bevinni laptopot, tabletet, de olyan is előfordult már, hogy kirándulás közben az okostelefonon néztük meg, hogy milyen madarat láttunk.
Szerintem a mi felelősségünk ismegtanítani a gyerekeket arra, hogyan tudják felelősségteljesen használni ezeket az eszközöket.
Ha nem tanítjuk meg őket, akkor az eszköz keríti majd hatalmába a gyereket nem pedig a gyerek uralkodik az eszköz felett.
Szóba került a biztonságos internetezés is, mely számomra egy kicsit ijesztő téma, mivel nem értek ahhoz, hogyan lehet a legbiztonságosabban védeni az adataimat. Ehhez sok hasznos információ elhangzott.
Ugyanakkor az is ijesztő a számomra, hogy vajon én majd anyaként képes leszek-e megóvni a saját gyermekem az internet sötétebb oldalaitól. Vajon mi az a határ, ami még nem tartozik az intim szféra megsértésébe, miközben felügyelem a tevékenységét a virtuális térben?

# data[].attributes.headline
Kiss Szilvia Piroska vagyok, óvodapedagógus, jelenleg sajnos veszélyeztetett terhességem miatt nem dolgozhatom az óvodában.

# data[].attributes.subject
Kiss Szilvia Piroska vagyok, óvodapedagógus, jelenleg sajnos veszélyeztetett terhességem miatt nem dolgozhatom az óvodában.

# data[].attributes.body
Csoportom integrált óvodai közösség, igyekszem az inklúziót megvalósítani a mindennapokban. Egy autizmussal és egy ADHD-val és autizmussal élő gyermek is jár hozzánk. Óvodai munkám során nagy hangsúlyt fektetek a 21. századi készségek erősítésére, legfőképpen a problémamegoldás, kreativitás, kollaboráció és kritikai gondolkodás fejlesztésére. Ennek érdekében egy saját módszertant is kidolgoztam, melyet nemrég a II. Modern Pedagógus Konferencia keretében elő is adhattam.

# data[].attributes.headline
Sajnos veszélyeztetett állapotom miatt nem vehettem részt a második órán. 

# data[].attributes.subject
Sajnos veszélyeztetett állapotom miatt nem vehettem részt a második órán. 

# data[].attributes.body
A csoporttársaim elmondása alapján az órának rengeteg gyakorlati haszna volt. Nagyon szeretem az ilyen csoportmunkákat, sajnálom, hogy lemaradtam.
Kipróbáltam az órán mutatott alkalmazásokat és programokat. Személy szerint számomra a papír alapú tervezés a legideálisabb mert rengeteg gondolatomat sem a word, sem egy Learning Designer típusú programban nem tudnám életre kelteni. A papíron tervezés közben szeretek rajzolni, gondolattérképet készíteni. Természetesen ezt a munkámhoz használom, amennyiben be is kell mutatni a tervezetet, ideálisnak tartom a megismert programot. Jól átlátható, könnyen hozzáférhető.
Nagyon érdekelne az, hogyan terveznek külföldi pedagógus társaink. Vajon ár alkalmazzák ezeket a felületeket?
Én eddig nem ismertem senkit, aki ilyen felületen keresztül tervezett volna, így számomra ez teljesen új ismeret volt.

# data[].attributes.headline
Sajnos veszélyeztetett állapotom miatt továbbra sem hagyhattam el az ágyat :(

# data[].attributes.subject
Sajnos veszélyeztetett állapotom miatt továbbra sem hagyhattam el az ágyat :(

# data[].attributes.body
A harmadik alkalommal tanultak közül számomra a legizgalmasabb új ötlet az önértékelési lehetőség megvalósítása volt óvodában. A csoporttársaim azt mondták kevés anyagot láttak, ami óvodában is megvalósítható volt, ennek valószínűleg az az oka, hogy elég nehezen kivitelezhető ennél a korosztálynál a megvalósítás. Szerintem elsősorban pedagógus segítségével lehetséges.
Mindenképpen szeretnék erre majd nagyobb hangsúlyt fektetni saját gyakorlati munkám során a jövőben.
Bennem az a kérdés merült fel, hogy vajon mikor jut el minden magyar óvodába egyrészt a tudás amire a pedagógusoknak szükségük van ahhoz, hogy IKT eszközöket alkalmazhassanak, másrészt az az eszköztár, amelynek segítségével dolgozhatnak?
Én a csoportomban a gyerekekkel a saját tabletemet használom. Az autizmussal élő gyermekek nagyon szeretik, őket kifejezetten motiválja bármilyen tevékenység alkalmával. Ugyanakkor nem minden pedagógus engedheti meg magának, hogy saját tablettel rendelkezzen vagy, hogy ha van neki egy, azt a gyermekek kezébe adhassa. Interaktív táblánk sajnos nincs is, pedig nagyon szívesen kipróbálnám.

# data[].attributes.body
Igyekeztem olyan önértékelést kidolgozni, amit egy idő után esetleg egyedül is használhatnának az óvodások.